CELEX: 62021TN0702
Language: fi
Date: 2021-10-30 00:00:00
Title: Asia T-702/21: Kanne 30.10.2021 – Ekobulkos v. komissio

17.1.2022   
            
            
               FI
            
            
               Euroopan unionin virallinen lehti
            
            
               C 24/45
            
         
      Kanne 30.10.2021 – Ekobulkos v. komissio
      (Asia T-702/21)
      (2022/C 24/59)
      Oikeudenkäyntikieli: bulgaria
      
         Asianosaiset
      
      
         Kantaja:”Ekobulkos” EOOD (Todorichene, Bulgaria) (edustaja: asianajaja M. Dimitrov)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  toteaa, että Euroopan komissio on lainvastaisesti jättänyt toimimatta siltä osin kuin kyse on ”Ekobulkos” EOOD:n tekemästä kantelusta SA.56620 (2020/FC)
               
            
                  —
               
               
                  velvoittaa komission korvaamaan ”Ekobulkos” EOOD:n oikeudenkäyntikulut
               
            
                  —
               
               
                  toissijaisesti siltä varalta, että komissio tämän kanteen nostamisen jälkeen ratkaisee kantelun, velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Komissio ei ole noudattanut SEUT 107 ja SEUT 108 artiklan mukaisia velvoitteitaan tutkia jäsenvaltioiden myöntämät tuet.
               
            
                  2)
               
               
                  Komissio ei ole tutkinut 21.2.2020 päivättyä kyseisen yhtiön kantelua SA.56620 (2020/FC), joka koskee mahdollista sääntöjenvastaista tukea, neuvoston asetuksen (EU) 2015/1589 (1) 12 artiklan 1 kohdan toisen alakohdan mukaisesti viipymättä.
               
            
                  3)
               
               
                  Komissio ei ole tehnyt neuvoston asetuksen (EU) 2015/1589 15 artiklan 1 kohdassa edellytettyä päätöstä,
                  
                              —
                           
                           
                              jossa todettaisiin, että sille ilmoitetussa toimenpiteessä ei ole kyse tuesta, tai
                           
                        
                              —
                           
                           
                              jossa todettaisiin, että kyseinen toimenpide soveltuu sisämarkkinoille, tai
                           
                        
                              —
                           
                           
                              jolla aloitettaisiin SEUT 108 artiklan 2 kohdan mukainen menettely (”Päätös muodollisen tutkintamenettelyn aloittamisesta”).
                           
                        
            
                  4)
               
               
                  Komissio ei ole toimittanut kantelun tekijälle neuvoston asetuksen (EU) 2015/1589 [24] artiklan 2 kohdan kolmannen alakohdan mukaisesti jäljennöstä päätöksestään.
               
            
                  5)
               
               
                  Komissio on jättänyt toimimatta senkin jälkeen, kun siltä 22.6.2021 SEUT 265 artiklan mukaisesti vaadittiin toimia.
               
            
         (1)  Euroopan unionin toiminnasta tehdyn sopimuksen 108 artiklan soveltamista koskevista yksityiskohtaisista säännöistä 13.7.2015 annettu neuvoston asetus (EU) 2015/1589 (EUVL 2015, L 248, s. 9).